През 2009 г. е издаден шпионският му трилър „Туристът“ от поредицата „Майло Уийвър“. Главният герой, Майло Уийвър, е специалист по черни операции на ЦРУ, който се е оттеглил и живее в Бруклин със съпругата си и дъщеря си. Но убийството на колежка, негова близка приятелка, и ареста на най-издирвания наемен убиец, го въвличат отново в играта, и той отново трябва да се въплати в ролята на „турист“, за да открие кой дърпа конците. Майло Уийвър е нов съвременен тип шпионин, който действа като глобален самотен боец след терористичните атаки от 11 септември 2001 г. и срива на старите концепции за приятели и врагове. Романът става бестселър на „Ню Йорк Таймс“. Втората книга от поредицата „The Nearest Exit“ ("Най-близкият изход") е удостоен с наградата „Хамет“ за най-добър криминален роман на годината.